Naziv obveznika: OPĆINA PUNITOVCI

Broj RKP-a: 36799

Sjedište obveznika: 31424 Punitovci

Matični broj: 2717484

Adresa sjedišta: Stjepana Radića 58

OIB: 75515406575

Razina: 22

IBAN: HR5323600001836100000

Zakonski zastupnik: Jasna Matković, načelnica

[www.punitovci.hr](http://www.punitovci.hr)

BILJEŠKE UZ FINANCIJSKI IZVJEŠTAJ ZA IZVJEŠTAJNO RAZDOBLJE

1. siječnja do 31. prosinca 2023.g.

**Uvodni dio i zakonski okvir**

Financijski izvještaj za 2023. g. Općine Punitovci sastavljen je sukladno odredbama Pravilnika o financijskom izvještavanju u proračunskom računovodstvu („Narodne novine“ broj 37/2022) i Okružnici o sastavljanju, konsolidaciji i predaji financijskih izvještaja proračuna, proračunskih i izvanproračunskih korisnika državnog proračuna, te proračunskih i izvanproračunskih korisnika proračuna jedinica lokalne i područne (regionalne) samouprave za razdoblje od 1. siječnja do 31. prosinca 2023. (KLASA: 400-02/23-01/27 URBROJ: 513-05-03-24-4 od 10. siječnja 2024.g.)

Člankom 8. Pravilnika o financijskom izvještavanju u proračunskom računovodstvu propisan je sadržaj financijskih izvještaja.

Bilješke uz financijske izvještaje sastavni su dio financijskih izvještaja proračuna i njihova dopuna. Sastavljaju se u opisnom, brojčanom i kombiniranom obliku sa svrhom pojašnjavanja pojedinih pozicija iz financijskih izvještaja.

Općina Punitovci obveznik je proračunskog računovodstva.

Priznavanje prihoda i primitaka, te rashoda i izdataka iskazanih u financijskim izvještajima temeljeno je na modificiranom računovodstvenom načelu nastanka događaja, odnosno:

* ne iskazuje se rashod amortizacije dugotrajne nefinancijske imovine,
* ne iskazuju se prihodi i rashodi uslijed promjena vrijednosti nefinancijske imovine,
* prihodi se priznaju u izvještajnom razdoblju u kojem su postali raspoloživi i pod uvjetom da se mogu izmjeriti,
* rashodi se priznaju na temelju nastanka poslovnog događaja (obveze) i u izvještajnom razdoblju na koje se odnose neovisno o plaćanju,
* rashodi za utrošak kratkotrajne nefinancijske imovine priznaju se u trenutku nabave i u visini njene nabavne vrijednosti i
* za donacije nefinancijske imovine iskazuju se prihodi i rashodi (osim kada se radi o prijenosima između proračuna/proračunskih/izvanproračunskih korisnika koji se izravno evidentiraju kao promjene vlastitih izvora).

**Bilješke uz obrazac PR-RAS** (Izvještaj o prihodima i primicima, rashodima i izdacima)

*Bilješka uz šifru 6 –* **Ukupni prihodi poslovanja** u izvještajnom razdoblju iznose 1.330.148,41 eura, što je povećanje od 323.474,38 eura u odnosu na prethodno izvještajno razdoblje. Povećanje se odnosi na povećane prihode od općinskih poreza i naknada, te tekućih pomoći iz državnog proračuna (npr. fiskalna održivost dječjih vrtića)

*Bilješka uz šifru 61*  – Ukupni prihodi od poreza bilježe rast u odnosu na prethodno izvještajno razdoblje za 132.823,51 eura, a povećanje se odnosi na porez i prirez na dohodak od nesamostalnog rada, stalne poreze na nepokretnu imovinu i porez na promet.

*Bilješka uz šifre 6381 i 6382 -* Tekuće pomoći temeljem sredstava EU bilježe povećanje u odnosu na prethodno izvještajno razdoblje, a odnose se na provedbu projekta Zaželi“ III. faza.

*Bilješka uz šifru 64 –* Najveće povećanje u odnosu na prethodno obračunsko razdoblje bilježe naknade za koncesije, te prihodi od zakupa i iznajmljivanja imovine.

*Bilješka uz šifru 6526 –* Iznos se odnosi na povrate u općinski proračun, te na naknade za uporabu javnih površina.

*Bilješka uz šifru 3 –* **Ukupni rashodi poslovanja** u izvještajnom razdoblju iznose 949.560,42 eura i bilježe rast od 126.984,72 eura u odnosu na prethodno izvještajno razdoblje. Najvećim se dijelom povećanje odnosi na rast plaća, obveznih doprinosa i poreza i materijalnih prava radnika tijekom 2023. g. zbog praćenja rasta inflacije.

*Bilješka uz šifru 32 –* Materijalni rashodi na kraju izvještajnog razdoblja iznose 286.102,52 eura i manji su za 37.763,27 eura u odnosu na prethodno izvještajno razdoblje, što se najviše odnosi na smanjenje rashoda za električnu energiju temeljem Uredbe Vlade RH, smanjenje rashoda za uredski materijal, ostale materijalne rashode, rashode za usluge promidžbe i informiranja, intelektualne i osobne usluge, računalne usluge.

*Bilješka uz šifru 35* – Iznos se odnosi na isplatu štete poljoprivrednicima na području Općine Punitovci.

*Bilješka uz šifru 367 -*  Prijenosi proračunskim korisnicima iz nadležnog proračuna za financiranje redovne djelatnosti povećani su u odnosu na prethodno izvještajno razdoblje za 5.902,06 eura, a sredstva su isplaćivana na temelju specificiranih zahtjeva proračunskog korisnika Dječjeg vrtića Zvončica Punitovci.

**Bilješke uz obrazac BIL** (Bilanca).

*Bilješka uz šifru 0211 –* Stambeni objekti – iznos se odnosi na naselje Krndija, ugovore o darovanju i kupoprodaji nekretnina, procjenu vrijednosti groblja.

*Bilješka uz šifru 042 –* Sitni inventar – najveći dio iznosa odnosi se na opremanje Društvenog doma Slovaka u Jurjevcu Punitovačkom, te na dodatnu opremu dječjeg vrtića Zvončica zbog povećanog broja upisane djece tijekom pedagoške godine.

Nakon obračuna poslovanja i provedenih knjiženja utvrđen je **rezultat poslovanja (manjak)** u iznosu od 171.516,73 eura. Rezultat je utvrđen tako što je ostvaren:

92211 – Višak prihoda poslovanja – 378.281,10 eura

92222 – Manjak prihoda od nefinancijske imovine – 305.593,18 eura

92223 – Manjak prihoda od financijske imovine – 244.204,64 eura

Nakon izrade Godišnjeg izvještaja o izvršenju proračuna biti će utvrđena struktura financijskog rezultata prema izvorima financiranja, te će Općinsko vijeće donijeti Odluku o raspodjeli rezultata.

U izvanbilančnim evidencijama su evidentirane izdane bjanko zadužnice:

* Izgradnja pristupnih površina za Dom Slovaka u Jurjevcu - faza III 75.000,00
* Projekt hortikultura za DV Zvončica Punitovci

Središnji državni ured za mlade 75.000,00

* Ministarstvo regionalnog razvoja za groblje u Josipovcu 75.000,00

Općina Punitovci nema sudskih sporova.

**Bilješke uz obrazac RAS-funkcijski** (Izvještaj o rashodima prema funkcijskoj klasifikaciji)

U Obrascu RAS-funkcijski iskazani su rashodi razreda 3 i 4 prema funkcijama za koje su utrošeni u ukupnom iznosu od 1.053.327,53 eura.

*Bilješka uz šifru R1 -* Ukupni iznos naveden u Obrascu RAS-funkcijski odgovara ukupno iskazanim rashodima u Obrascu PR-RAS na šifri Y034, umanjeno za šifru 367 koja se odnosi na proračunskog korisnika.

**Bilješke uz obrazac P-VRIO** (Izvještaj o promjenama u vrijednosti i obujmu imovine i obveza)

Na kraju izvještajnog razdoblja Općina Punitovci bilježi povećanje u obujmu imovine što se odnosi na nekretnine u naselju Krndija darovane od strane Republike Hrvatske.

**Bilješke uz obrazac Obveze** (Izvještaj o obvezama)

| **KONTO** | **NAZIV KONTA** | **DO 60 DANA** | **61 - 180 DANA** | **181 - 360 DANA** | **VIŠE OD 360 DANA** | **NEDOSPJELO** | **UKUPNO** |
| --- | --- | --- | --- | --- | --- | --- | --- |
| 23111 | Obveze za zaposlene i privremeno zaposlene | 0,00 | 0,00 | 0,00 | 0,00 | 6.366,77 | 6.366,77 |
| 23141 | Porez na dohodak iz plaća | 0,00 | 0,00 | 0,00 | 0,00 | 397,14 | 397,14 |
| 23151 | Doprinosi za mirovinsko osiguranje | 0,00 | 0,00 | 0,00 | 0,00 | 1.583,05 | 1.583,05 |
| 23162 | Obveze za doprinose za obvezno zdravstveno osiguranje | 0,00 | 0,00 | 0,00 | 0,00 | 1.336,79 | 1.336,79 |
| 23211 | Službena putovanja | 0,00 | 0,00 | 0,00 | 0,00 | 53,60 | 53,60 |
| 23214 | Ostale naknade troškova zaposlenima | 0,00 | 0,00 | 0,00 | 0,00 | 78,40 | 78,40 |
| 23221 | Uredski materijal i ostali materijalni rashodi | 0,00 | 0,00 | 0,00 | 0,00 | 146,34 | 146,34 |
| 23223 | Energija | 0,00 | 0,00 | 54,83 | 0,00 | 3.177,57 | 3.232,40 |
| 23231 | Usluge telefona, pošte i prijevoza | 0,00 | 0,00 | 0,00 | 0,00 | -183,67 | -183,67 |
| 23232 | Usluge tekućeg i investicijskog održavanja | 0,00 | 1.944,39 | 0,00 | 0,00 | 1.328,08 | 3.272,47 |
| 23233 | Usluge promidžbe i informiranja | 0,00 | 31,86 | 0,00 | 0,00 | 200,00 | 231,86 |
| 23234 | Komunalne usluge | 157,93 | 929,49 | 11,56 | 6.138,43 | 23,09 | 7.260,50 |
| 23236 | Zdravstvene i veterinarske usluge | 0,00 | 0,00 | 0,00 | 0,00 | 500,00 | 500,00 |
| 23237 | Intelektualne i osobne usluge | 143,91 | 0,00 | 0,00 | 0,00 | 250,00 | 393,91 |
| 23238 | Računalne usluge | 0,00 | 0,00 | 0,00 | 0,00 | 334,80 | 334,80 |
| 23239 | Ostale usluge | 0,00 | 0,00 | 0,00 | 0,00 | 1.773,89 | 1.773,89 |
| 23295 | Pristojbe i naknade | 0,00 | 0,00 | 0,00 | 0,00 | 2.380,90 | 2.380,90 |
| 23299 | Ostali nespomenuti rashodi poslovanja | 0,00 | 0,00 | 0,00 | 0,00 | 800,00 | 800,00 |
| 23431 | Obveze za bankarske usluge i usluge platnog prometa | 0,00 | 0,00 | 0,00 | 0,00 | 346,94 | 346,94 |
| 23434 | Obveze za troškove faktoringa | 0,00 | 0,00 | 0,00 | 0,00 | 220,71 | 220,71 |
| 23721 | Obveze za ostale naknade građanima i kućanstvima u novcu | 0,00 | 0,00 | 0,00 | 0,00 | 964,54 | 964,54 |
| 23954 | Ostale nespomenute obveze | 1.579,63 | 0,00 | 1.194,50 | 0,00 | 316,80 | 3.090,93 |
| 24213 | Ceste, željeznice i ostali prometni objekti | 49.487,00 | 0,00 | 0,00 | 0,00 | 40.193,71 | 89.680,71 |
| 24214 | Ostali građevinski objekti | 15.366,26 | 0,00 | 0,00 | 33.286,45 | 0,00 | 48.652,71 |
| 24227 | Uređaji, strojevi i oprema za ostale namjene | 681,25 | 0,00 | 0,00 | 0,00 | 0,00 | 681,25 |
| 26451 | Obveze za zajmove od ostalih tuzemnih financijskih institucija izvan javnog sektora - kratkoročne | 0,00 | 0,00 | 0,00 | 0,00 | 24.169,34 | 24.169,34 |
| 26711 | Obveze za zajmove od državnog proračuna - kratkoročne | 0,00 | 0,00 | 0,00 | 0,00 | 1.521,39 | 1.521,39 |
|  |  | 67.415,98 | 2.905,74 | 1.260,89 | 39.424,88 | 88.647,52 | 199.655,01 |

Ukupne obveze (dospjele i nedospjele) na kraju izvještajnog razdoblja iznose ukupno 199.655,01 eura.

Nedospjele obveze odnose se dijelom na obveze za zaposlene (plaće za prosinac 2023. godine za zaposlenike općine.) Ove su obveze podmirene u zakonskom roku tijekom siječnja 2024. godine.

Nedospjele obveze prema dobavljačima odnose se na račune s valutom plaćanja u 2024. godini. Početkom 2024. godine nastavilo se s podmirivanjem obveza prema dobavljačima koje su dospjele u tijeku obračunskog razdoblja, a koje iznose 111.007,49 eura.